Ողջունելով հյուրերին՝ ՀՀ բնապահպանության նախարար Էրիկ Գրիգորյանը շնորհակալություն է հայտնել համագործակցության ու Գերմանիայի կառավարության կողմից տրամադրվող աջակցության համար և կարևորել այն ավելի բարձր մակարդակի վրա դնելու փոխադարձ պատրաստակամությունը: Նախարար Գրիգորյանը նշել է, որ Հայաստանը համարվում է հարուստ կենսաբազմազանություն ունեցող աշխարհում եզակի տարածաշրջաններից մեկը և այն պահպանելու ուղղությամբ իրականացվում է համալիր միջոցառումներ։ Բնապահպանության նախարարը ներկաներին տեղեկացրել է նաև անտառային ոլորտում ընթացող և նախատեսվող ծրագրերի մասին՝ շեշտելով, որ այն ՀՀ բնապահպանության նախարարության վարած քաղաքականության առաջնահերթություններից է և ներկայացրել իր ակնկալիքը, որ Գերմանիայի կառավարության կողմից ոլորտին տրամադրվող աջակցության ծավալներն էլ ավելի կմեծանան։